V času zadnjih štirih španskih kraljev avstrijske hiše (Filip II, Filip III, Filip IV in Karel II.) je španska krona padla v hude finančne težave in kar nekajkrat bankrotirala. Po španski nasledstveni vojni je bil španski Imperij močno oslabljen. Posledice vojn so bile nazadovanje proizvodne dejavnosti, pomanjkanje gospodarske vizije, izguba zlata in srebra zaradi piratov in tihotapcev, padec vrednosti španske valute in inflacija. Ko je burbonska hiša s Filipom V. stopila na oblast španskega Imperija, je izvedla vrsto centralističnih reform, da bi stanje izboljšala. Podkraljestvo Río de la Plata je bilo ustanovljeno zaradi potrebe po okrepitvi obrambe območij na najjužnejšem delu Amerike. Podkraljestvo Peru se je razdelilo in Buenos Aires je postalo glavno mesto novega podkraljestva.